**

 **REPUBLIKA HRVATSKA**

 **SPLITSKO-DALMATINSKA ŽUPANIJA**

 **OPĆINA PODSTRANA**

 **OPĆINA PODSTRANA**

 **Općinsko vijeće**

**PREDMET:** Odluka o razrješenju i imenovanju

promjenjivog člana Stručnog povjerenstva

 za koncesije na pomorskom dobru na

 području Splitsko-dalmatinske županije

**PRAVNI TEMELJ:** Zakon o pomorskom dobru i morskim

 lukama, Statut Općine Podstrana

**NADLEŽNOST ZA**

**DONOŠENJE:** Općinsko vijeće

**PREDLAGATELJ:** Općinski načelnik

**STRUČNA OBRADA:** Upravni odjel za pravne poslove i

 strateško upravljanje

**PREDMET: Obrazloženje** prijedloga Odluke o razrješenju i imenovanju promjenjivog člana Stručnog povjerenstva za koncesije na pomorskom dobru na području Splitsko-dalmatinske županije

Novim Zakonom o pomorskom dobru i morskim lukama („Narodne novine“ broj 83/23) uvedene su odredbe kojima se uređuje osnivanje i imenovanje Stručnog povjerenstva za koncesije, slijedom čega je Županijska skupština Splitsko-dalmatinske županije na 24. sjednici održanoj dana 27. strudenog 2023. godine donošenjem novog akata uskladila rad Stručnog povjerenstva za dodjelu koncesija s novim Zakonom te je donesena **Odluka o osnivanju i imenovanju Stručnog povjerenstva za koncesije na pomorskom dobru na području Splitsko-dalmatinske županije**, objavljena u Službenom glasniku Splitsko-dalmatinske županije broj 155/23.

Predmetnom Odlukom rad Stručnog povjerenstva se usklađuje sa novim Zakonom o pomorskom dobru i morskim lukama („Narodne novine“ broj 83/23) te određuje da Stručno povjerenstvo čini 7 članova, od kojih su 3 stalna člana, a 4 promjenjiva člana. Predmetnom Odlukom ujedno se određuje da promjenjive članove Stručnog povjerenstva, osim stručnjaka iz područja koji propisuje Zakon o pomorskom dobru i morskim lukama („Narodne novine“ broj 83/23) čine predstavnici vladajućih iz Županijske skupštine Splitsko-dalmatinske županije, predstavnici oporbe iz Županijske skupštine Splitsko-dalmatinske županije te predstavnici gradskog ili općinskog vijeća na čijem se području raspisuje koncesija, kako je bilo uređeno i prethodnom Odlukom temeljem ranije važećeg Zakona o pomorskom dobru i morskim lukama („Narodne novine“ broj 158/03 do 98/19).

Odlukom Općinskog vijeća Općine Podstrana Klasa: 021-05/21-01/07, Urbroj: 2181/02-02-1-21-8 od 09. rujna 2021. godine (objavljeno u Službenom glasniku Općine Podstrana 22/21), Ivica Tafra, tadašnji pročelnik Upravnog odjela za pravne poslove i strateško upravljanje Općine Podstrana, imenovan je za promjenjivog člana Stručnog tijela za ocjenu ponuda za koncesije na pomorskom dobru na području Splitsko-dalmatinske županije, te ga je nastavno tom imenovanju Splitsko-dalmatinska županija uvela kao promjenjivog člana i u novu Odluku o osnivanju i imenovanju članova Stručnog povjerenstva za koncesije na pomorskom dobru na području Splitsko-dalmatinske županije od 27. studenog 2023. godine. Obzirom da imenovani od 01. travnja 2023. godine nije službenik Općine Podstrana, potrebno je istog razriješiti dužnosti promjenjivog člana Stručnog povjerenstva te imenovati novog promjenjivog člana u svojstvu predstavnika Općinskog vijeća Općine Podstrana. Kako je Božena Perišić pročelnica upravnog odjela u čijem djelokrugu su i poslovi vezani za pomorsko dobro, to se predlaže njeno imenovanje u predmetno Stručno povjerenstvo.

Slijedom navedenog, predlaže se donijeti sljedeći akt:

Na temelju članka 30. Statuta Općine Podstrana („Službeni glasnik Općine Podstrana“ broj 07/21, 21/21, 04/23), u svezi sa člankom 2. Odluke o osnivanju Stručnog povjerenstva za koncesije na pomorskom dobru na području Splitsko-dalmatinske županije („Službeni glasnik Splitsko-dalmatinske županije“ broj 155/23) Općinsko vijeće Općine Podstrana na 24. sjednici, održanoj dana 18. siječnja 2024. godine donosi sljedeću

**ODLUKU**

**o razrješenju i imenovanju promjenjivog člana**

**Stručnog povjerenstva za koncesije na pomorskom dobru**

**na području Općine Podstrana**

**Članak 1.**

Ivica Tafra, dipl.iur. razrješuje se dužnosti promjenjivog člana Stručnog povjerenstva za koncesije na pomorskom dobru na području Splitsko-dalmatinske županije, na koju je imenovan Odlukom Općinskog vijeća Općine Podstrana Klasa: 021-05/21-01/07, Urbroj: 2181/02-02-1-21-8 od 09. rujna 2021. godine i Odlukom Županijske skupštine Splitsko-dalmatinske županije Klasa: 024-01/23-0002/0220, Urbroj: 2181/1-01-23-1 od 27. studenog 2023. godine pod rednim brojem 32.

**Članak 2.**

Božena Perišić, dipl.iur, pročelnica Upravnog odjela za pravne poslove i strateško upravljanje, imenuje se za promjenjivog člana Stručnog povjerenstva za koncesije na pomorskom dobru na području Splitsko-dalmatinske županije, kao predstavnik Općinskog vijeća Općine Podstrana.

**Članak 3.**

Ova Odluka stupa na snagu osmog dana od dana objave u „Službenom glasniku Općine Podstrana“.

KLASA: 024-02/24-01/03 Predsjednik

URBROJ: 2181-39-01-24-05 Općinskog vijeća:

Podstrana, 18. siječnja 2024. godine Zdravko Galić